Dwelms gevind toe polisie op hoërskool toeslaan | Maroela Media
Dwelms gevind toe polisie op hoërskool toeslaan
Van die items waarop daar beslag gelê is. Foto: EMPD
Beamptes van die Ekurhuleni-metropolisie (EMPD) het vandeesweek dwelms in hoërskoolleerders se besit gevind nadat hulle onverwags op twee hoërskole aan die Oos-Rand toegeslaan het.
Hoofsupt. Wilfred Kgasago, woordvoerder van die EMPD, het Saterdag gesê die klopjag wat op die skole uitgevoer is, was 'n gesamentlike poging tussen die EMPD, die SAPD en die plaaslike buurtwag.
Die span het Woensdag 'n besoek aan Prestige College en Petit High School afgelê waar leerders vir wapens en dwelms deursoek is. "Hierdie operasies word van tyd tot tyd gehou om spesifiek te fokus op skole waar daar gereeld probleme opduik. Dit word in samewerking met onderwysbeamptes gedoen," het Kgasago gesê.
Hy het gesê by Petiti High School is daar 23 daggasigarette, 'n sakkie vol dagga, talle gewone sigarette en vuurhoutjies in leerders se besit gevind. Daar is ook beslag gelê op 30 selfone en 'n radio, aangesien dié items in klaskamers verbied word.
"Die selfone is in die sorg van die skoolhoof gelaat, terwyl die ander items by die Crystal Park-polisiestasie ingegee is," het Kgasago gesê. Dit was nie onmiddellik duidelik of strafregtelike stappe teen enige leerders gedoen is nie.
Geen onwettige óf verbode items is by Prestige College gevind nie.
Mashaba wil hof toe oor Guptas se 'rassisme'
Man geloof vir 'heldedaad' ná fietsryer geskiet word
Gedagte vir die dag: Die regte stroom is veilig
Amerika se grenskrisis 'n onstuitbare tsoenami
Ja, Koos….Lesufi noem dit kulturele kruisbestuiwing…..tot voordeel van die nuwe Suid Afrika se reënboog nasie…
So word die duiwel suutjies deel van ons lewe. Daar was nooit in die verlede sulke tipe probleme by blanke skole nie maar dit gaan nog oral ń probleem word.
Sal interessant wees om te weet hoeveel sulke goed hulle sal kry as hulle gereeld op al die skole toeslaan!
Ouens met jou liberale mindset is die eintlike gemors terloops in die wit skole gaan dit net so
Dagga is teen die wet. Dit moet afgevat word. MAAR selfoone is teen die skoolreëls. Die SAPD en/of die Metropolisie is nie daar om skoolreëls af te dwing nie. Dit is magsvergryp van die skool se kant af. Stop dit.
Van wanneer af is gewone sigarette en vuurhoutjoed as 'n dwelm verklaar en moet dit by die ingehandig word as dit aan 'n leerder se besit gevind word.